ناس کورد-
سەرۆک کۆماری تورکیا کشانەوەی هێزەکانی سوپای تورکیا و لابردنی خاڵە چاودێرییەکانی سوپاکەی لە سنوری پارێزگای ئیدلیب بە توندی ڕەتکردەوە.
ڕەجەب تەیب ئەردۆغان بە ئاژانسی ڕۆیتەرزی راگەیاندووە: "سوپای تورکیا سەرجەم ئەو داواکارییانە ڕەتدەکاتەوە کە لێیان کراوە بۆ کشانەوەیان لە سوریا و بە تایبەت لە سنوری پارێزگای ئیدلب لە باکووری ڕۆژئاوای سووریا".
.
ئەردۆغان دەشڵێت، سوپای وڵاتەکەمان 12 خاڵی چاودێرییان لە ئیدلیب دامەزراندووە و بەهیچ شێوەیەکیش ئامادە نین بکێشینەوە، هەروەها هیچ ڕێککەوتنێکیشیان لەگەڵ حکومەتی سوریادا نییە و هۆشداریشیان داوەتە حکومەتی سوریا لە ئەگەری هێرشکردنە سەر ئیدلب ئەوا خۆیان زەرەرمەندی یەکەم دەبن.
.
ئەردۆغان هەڕەشەی ئەوەشی کردوە "بەهۆی ئەوە کە ژمارەیەکی زۆر لە خەڵکی مەدەنی لە ئیدلب دەژین هەر وڵات و لایەنێک
هێرش بکاتە سەر خاڵە چاودێرییەکانمان ئەوا دەستەوەستان ناوەستین و وەڵامی هەر هێرشێک بۆ سەر هێزەکانمان، دەدەینەوە".
.
سەرۆک کۆماری تورکیا وتوشیەتی "بەشێوەیەکی ڕاستەوخۆ لەسەر پرسی ئیدلب پەیوەندیان لەگەڵ ئێران و ڕوسیا هەیە و هەموو هەوڵێک دەدەین بۆ ئەوەی هێرش نەکرێتە سەر ئیدلب، هەروەها بوونی هێزەکانیشمان لە ئیدلب لە پێناو پاراستنی خەڵکی سڤیلی ئیدلبە".
ماوەى چەند مانگێکە بۆردومانی فڕۆکەکانى ڕوسیا و هێرشی زەمینی هێزەکانى سوریا بۆسەر پارێزگای ئیدلیب دەستیپێکردووە، بڕیارە لە چەند ڕۆژی داهاتوو تورکیا و ڕوسیا و ئێران کۆببنەوە و کێشە و قەیرانەکانى ئیدلیب تاوتوێ بکەن.